สตาร์ วอร์ส (ภาพยนตร์)
สตาร์ วอร์ส () (ต่อมาเปลี่ยนชื่อเป็น สตาร์ วอร์ส เอพพิโซด 4: ความหวังใหม่ ()) เป็นภาพยนตร์อเมริกันแนวมหากาพย์ละครอวกาศ ออกฉายในปี พ.ศ. 2520 เขียนบทและกำกับโดยจอร์จ ลูคัส เป็นภาพยนตร์ที่ออกฉายเป็นลำดับแรกสุดของมหากาพย์ภาพยนตร์"สตาร์ วอร์ส" ทั้ง 6 ภาค โดยมีภาคต่ออีก 2 ภาค ครบสมบูรณ์เป็นไตรภาคเดิม และภาคก่อนอีก 3 ภาคเป็นไตรภาคต้น รวมเป็นมหากาพย์ 6 ภาค ตามลำดับเวลาในเรื่องแล้วถือเป็นลำดับที่ 4 ของการเดินเรื่อง ภาพยนตร์เรื่องนี้ได้สร้างมาตรฐานใหม่ของการใช้เทคนิกพิเศษในการถ่ายทำภาพยนตร์ การตัดต่อแบบแหวกแนว และการเล่าเรื่องแนวแฟนตาซีวิทยาศาสตร์ ถือเป็นภาพยนตร์ที่ประสบความสำเร็จและเป็นแรงบันดาลใจมากที่สุดเรื่องหนึ่งตลอดกาล
สงครามโคลน
สงครามโคลน (Clone Wars) เป็นสงครามต่อเนื่องภายในกาแลกซีในมหากาพย์ภาพยนตร์วิทยาศาสตร์ "สตาร์ วอร์ส" ของจอร์จ ลูคัส ถูกกล่าวถึงเป็นครั้งแรกใน "" (พ.ศ. 2520) แต่ไม่ปรากฏในเรื่องแต่งของสตาร์ วอร์ส ทางสื่อใดๆ เลย จนกระทั่งมาถึงภาพยนตร์ตอนที่ 2 และ 3 ของไตรภาคต้น ("" (พ.ศ. 2545) และ "" (พ.ศ. 2548)) เหตุการณ์และภารกิจหลายอย่างระหว่างสงครามโคลนถูกทำเป็นภาพยนตร์การ์ตูนทางโทรทัศน์ในชื่อ "" (พ.ศ. 2546-2548) เรื่องราวเพิ่มเติมจำนวนมากถูกนำเสนอผ่านสื่อต่างๆ ไม่ว่าจะเป็นหนังสือการ์ตูน หนังสือนิยาย และเกม